Difenn a reomp ur sevenadur feal dan dremened ha dhon hevelebiezh diouzh un tu, ha stag ouzh hon amzer-ni ha digor war-zu an amzer da zont diouzh un tu all:    . Feal dhon hevelebiezh wirion, peogwir eo hiziv an deiz hor sevenadur saotret gant lanv-du ar vrizhkeltiegouriezh krouet penn-da-benn gant chadennoù kenwerzhel bras evit paour kaezh tud diwriziennet: strolladigoù gall droch a-grenn (Tri Yann...), gouelioù evit touristed gollet, diouer a geltelezh ganto, ken sevenadurel hag Eurodisney moarvat (Gouel Etre-Keltiek an Oriant da skouer...).  Stourm evit hor sevenadur zo ivez stourm a-enep ar vrizhkeltiegouriezh! Ret eo deomp ivez flatrañ un tech eus strolladoù breizhek gwirion zo da vezañ tostoch ouzh bed divro ar show business eget ouzh o broad...    . Stag ouzh hon amzer-ni ha digor war-zu an amzer da zont: un darn eus hor sevenadur eo ar sonerien daou-ha-daou biniou-bombard, pe ar sportoù kozh evel ar gouren pe ar vazh-yod, ez eo ret deomp difenn... Neo ket ken an traoù-se hepken avat.. Ret eo dar sonerezh bezañ digor ouzh doareoù  nevez ar sonaozerezh, binvioù nevez ganto, pe choazh kemer perzh e sportoù etrevroadel a-vremañ, hep ma vefe dre ret ludresadennoù ar pleustroù a liveoù kevredel izel-tre evel ar vell-droad da skouer.